Elizabeth Blackwell

Elizabeth Blackwell (født 3. februar 1821 i Counterslip ved  Bristol, England, død 31. mai 1910 i Kilmun, Skottland) var den første kvinnelige lege i USA.

Liv og virke 
Hun reiste i 1831 sammen med sin familie til New York og de slo seg i 1837 ned i Cincinnati. Etter farens tidlige død, hjalp hun sin mor med å forsørge ytterligere åtte barn, ved å drive en internatskole.

I 1844 klarte hun å komme inn på legestudiet i Geneva Medical College (idag Hobart and William Smith Colleges), i New York. Hun tok eksamen 1849 med beste karakter, og som den første kvinne til å ta medisinsk embetseksamen i USA. Senere studerte hun sammen med sin søster Emily Blackwell i Paris. De to etablerte i 1853 The Infirmary for Women and Children et sykehus for kvinner og barn, forøvrig det første i sitt slag utelukkende med kvinner som ansatte.

Blackwell grunnla i 1868 Woman's Medical College som senere ble sammenslått med Cornell Medical College. Hun deltok i 1869 ved grunnleggelsen av National Health Society of London og  the London School of Medicine for Women.

Verker 

 The Physical Education of Girls (1852)
 Moral Education of the Young (1879)
 The Human Element in Sex (1884)
 The Influence of Women in Medicine (1889) 
 Pioneer Work in Opening the Medical Profession to Women (1895)

Referanser 

Personer fra Bristol
Britiske leger
Leger fra USA
National Women's Hall of Fame